
um paulo tardius quam alias lucubrationes meas protraherem, 
omniaque jam alto filentio tenerentur; placido tandem obdormivi 

fomno, quem tragoediae non abfimile fubito excepit fomnium, 
totamque noctem cum infigni voluptate fpectatorem meum de- 

tinuit animum. Quod quidem fomnium cum ad praefentem rerum noflra- 
rum ftatum plurimum facere obfervaffem , idem palam faciendum five 
typis (prius quam animo excideret) mandandum duxi. 


SE 


ies 


/€—————— 
1. Itaque mihi vifum eft, quafi in urbe quadam vaftiffima (cui varii 
imminebant exercitus) effem pofitus, quae nullis propugnaculis fuit mu- 
nita; portae infcriptio fuit Securitas; ejus cuflodes tam profundo fomno 
erant fopiti, ut neque ipfis incurfionibus hoftium expergefieri poflent. In 
medio fori certis intervallis difpofita erant tentoria; inter quae potiore et 
eminentiore loco tentorium ex tela conflructum cum titulo: Domus 
Reipublicae. Hoc contigua habuit duo aedificia, alterum a parte dextra 
infcriptum: Domus deferta, alterum a finiftra infcriptum: Domus violata. 
In foribus domus defertae fedebat mulier reverente quidem admodum 
vultu, oculis ardentibus, et ultra modum communem perfpicacibus; fed 
lachrymis et fqualore fordida, altera manu tenebat calicem cum hoftia, 
altera claves; veftes ejus erant fubtilifimis filis, nec humano ut appare- 
bat artificio confutae, fed violentis manibus contextae 5 in finu repofitum 
librum habebat, in pectore dictio legebatur: Religio. Ab auribus infcriptio: 
Verbum DEI. Abore: Praedicatio. Ab oculis. Spes. A pectore cor- 
dis fede: Fides. A manibus: Opera charitatis, In limine vero domus 
violatae fedebat infignis fpecie mulier fed languida et afluetudine malorum 
quafi ipfo calamitatis fenfu exuta, finiftra bilancem, dextra enfem tetra. 
A 2 rubi- 


rubigine obductum tenebat, fubjuncla infcriptione S'u/fitia. Radio librae 
infcriptio fuit: Aequalitas, Gladio vero: Poena malorum., Defenfio Bono- 
rum. In co tradtu, in quo domus Religionis erat pofita, flabat aliud aedi- 
ficium amplum columnatim ita exftructum, ut quidquid intus ageretur, foris 
a circumflante turba videri poflet, cui infcriptum fuit: Domus confilii, 
A parte Domus Juflitiae ftabat auro intextum tentorium fupra fidem ele- 
gans, ventique indicem argenteum cum aquila alba deferens, huic faper- 
volitans columba nitida coelefti quafi fulgore illuftrans omnia, infcriptio 
ejus fuit: Domus Regis. In poftica ejufdem parte: Domus Reipublicae. 
Ultra in confpeđum prodibat tentorium ; in quod unum multorum opes 
collatae videbantur, fplendidum et magnificum foris, et intus auro et genr 
mis diftinétum, inter infignia Familiarum habuit inferiptionem: Domus 
Rei privatae. Videbatur aemula Reipublicae, nam ejus exemplo binas 
contiguas aedes habuit, quibus fe a lateribus communiverat, fed haram 
utrinque duplices et diverfae infcriptiones erant. Nam altera a fronte: Do- 
mus meritorum; a tergo: Domus cupiditatis.. Altera a fronte: Domus 
dignitatis, a tergo vero: Domus Tyrannidis. Erat fane, qui fola aedificia 
fori confiderabat, fi quod a tergo effet, non animadvertiffet, vehemen- 
ter ut deciperetur. In domo Rei privatae perfonae videbantur plurimae 
diftinctae illud maxime agentes, ut opes, quas populus inferebat, inter fe 
partirentur; unde facile intelligi poterat, quae ftudia Perfonarum iflarum 
in illa domo et inter eas negotiationes effent. Quibus ut tutius vacare pof- 
fent, aedes ipfae tormentorum praefidiis, et foffis circumdatáe erant. 

2. In foro eodem confpexi gregatim flantem multitadinem hominum 
tempus confabulationibus terentem, deliberabundum, quid rerum (polt- 
quam res fuas unusquisque agere defciffet ) aut confilii capeffat. Tum 
fubito e domo Rei privatae prorumpens intercurrit eques faemina in omnes 
homines impune violenta cum vario telorum et armorum genere, fub qua 
excuflis habenis equus indomitus ore et naribus ignem fpirans curfu veloci 
in ftantem multitudinem ferebatur, multofque pedibus in terram prociden- 
tes conculcabat. Nomen autem mulieris fuit: Licentia. Penes hanc ibant, 
Seditio, Contemptus Magiftratuum, quae dum Reipublicae tectum, i pfamque 
Religionem et Juftitiam praeterveheretur, audacter in utramque equuo in- 
vecta eft, eafque maledictis inceffit ; quod quidem facinus illa primum 
aufa. Ferebatur hinc numerofa equitum cohors velut amovendae turbae 
caufa, amplamque viam fuo numero faciebat, ita, ut eadem via protinus 
irrumperent tres aliae faeminae multo auro micantes, quas germanas vul- 

tuum et veftium fimilitudo loquebatur: Ambitio, Avaritia, et Luxus. Has 
fequebantur duo viri, Perjurium et Opprefio Innocentiae, quorum vefligiis 
infiflebat et a tergo infpectabat, quafi poenas ab eis prima quaque occafione 
exactura Rhanmnfia tandemque his atque prioribus omnibus manum mina- 
citer intentans fele ab eorum confortio fubduxit; et praeterita licentia, prae- 
teritaque domo Senatoria cum fuo agmine libere incedebat. 

3. E rudi illo tentorio eductus eft currus pervetuftus et abfque temone, 
an vetuftate confumpto, an violentia effradto ignotum, hunc bos et mula 
gravida trahebant, dorfis viros quofdam diverfae conditionis (ut judicari pot- 
erat) ferentes, — Exigua fpes erat profectionis, quifque enim animal in 
füam partem urgebat. Bovi haec erat infcriptio: Optat ephippia bos, optat 
arare caballus. Mulae vero: Ubi peperero, res veftrae melius habebunt. In 
medio curru fuere tria fubfellia diftinéta, in quorum excelfiore fedebat 
virgo quaedam liberali forma fed vefte obfoleta; capilli ejus inconcinne 
jacentes, pallida item facies et oculi lachrymis innatantes, valetudinariam 
effe indicabant; infcriptionem praefeferebat: Refpublica. Religio quoque 
non minus defoedata cum Juflitia forore fua itidem aegra confcendit cur- 
rum, et fuo quaeque fubfellio refedit. Tandem puellae duae pone venien- 
tes currum manibus fuftinebant cum titulis; Sper, Patientia, utraque lamen- 
tabilis afpectu miferando omnes altantes in fui commiferationem adduce- 
bant. Sic igitur Refpublica diverfis vectorum et animalium ftudiis profecta 
ad Senatoriam domum tardius pervenit, Ante cujus fores dum confifteret, 
fed ob diuturnam abfentiam fuam ignotam illis fore crederet, vereri fe 
dicebat, ne, fi nihil adferret, ingreffu prohiberetur, et tandem forores 
(num quid auri (e penes haberent;) percunctaturs quae ei nihil quidem fe 
habere refponderunt, bono tamen animo eam effe jufferunt, inquientes, illos 
Filios fuos effe e (inu materno profectos ; hincque minime fperandum fore, 
ut tam crudeles effe velint, quin te obviis amplexibus recipiant, honorem- 
que debitum Matri fuae cariffimae reverenter deferant; nifi ita et fui et 
ipfius immemores elle velint, ut fe ipfos odio profequantur. Qui enim 
Matrem odit fuam, is fe ipfum odiffe videtur aegreque ferre quod in lucem 
ab ea fit editus. Aft colloquium hoc perfrictae frontis mulier nomine Zn- 
gratitudo eam ut pauperem et fqualidam averfata contracto fupercilio inter- 
cepit. Inde fubito egrefla eft Virgo afpectu vultuque toto folis inftar ful- 
gente in pectore fcriptum habens: Veritas. Haec confpectum in currum 
Reipublicae confeftim currens, alacriter eam eft complexa, tum quidnam 


(ibi velit, quod tum moefla, aegra et fine debito comitatu praeterquam. 

fororum ad Domum Senatoriam venerit, rogat, obfecrat, Cui illa, ad 
Filios inquit venio, quos ideo peperi, ideo nutrivi, ut in mea quoque 
neceffitate mihi fuccurrerent, et dum hoc mihi adhuc vitae reliquum eft, 
me fibi, feque mihi incolumes fervarent. Aft ubi illi funt, cum nemo 
exeat obviam Matrem falutaturus? Ne mirere veritas ait, nemo enim intus 
eft, praeter antiqua quorundam veftigia in pulvere relicta. Quos autem 
poft columnas fedentes confpicis, hi quidem de Te bene funt meriti, aft 
latentes a Tua liberalitate petunt, Te egente etiam egent, Ideo neque 
"Tui cura illis eft credita. Sunt inter eos et alii fed praematuri adhuc, qui 
‘Tibi auxilio nondum elle poffunt. Spem tamen non vanam foveo, brevi 
"Te illis magnopere curae futuram. Uli vero, quos fperabas hic jam adeffe, 
nondum venerunt, diverterunt enim ad Domum Rei privatae, ubi dies totos 
ei foli addicti confumere folent. Quoties autem de Te ex confuetudine 
magis quam amore confilia fufeipiunt, id ita agunt ut eorum Res privata, 
hollis vero tua, falva et dinturua fit: imo ipfos etiam conventus in tuis nego- 
tiis hucusque nomine tenus celebrari folitos jam intermififlent, nifi a tha- 
lami tui praefecta Libertate equeftri obfervarentur. Quantum enim illi tuae 
caufae faveant, oftendunt eorum vota et fententiae ex ordine dici folitae. 
Quae fi parum faciunt ad fidem, vide eorum profectionem, quae jam futura 
eft. Huc enim tu fola derelicta, et quafi in Domo tua peregrina et ignota 
venifti Res privata vero, quae tuo beneficio vivit et crevit, eorum comi- 
tatu aureaque rheda etiam nunc, ubi de te fola videbitur agi, adducetur. 

4. Interea dum Refpublica lachrymis offufa veritati acceflum parabat; 
ecce buccinarum fonus, pulfusque tympanorum intonuit, atque extemplo 
armati tres viri apparuerunt recta ad Rempublicam venientes: priori nomen 
fuit Amicitia fimulata, qui equo glauci coloris vectus; collo vulpem duce- 
bat. Secundo: Odium inteflinum; hic equo infidebat cinericio lupum venatu 
ducens. Tertio: Jnimicitiae apertae, qui urfum ferrea catena ducens fulvo 
equo vehebatur. Hi cum Rempublicam in fuo curru ante fores Senatoriae 
Domus inveniflent, convitiis eam inceflere, quod ita tenuis fortunae mulier 
in tam publico loco, qua Regi et Senatoribus eflet iter, confliterit, Advo- 
lantibus igitur illis magno impetu» ačžiigue in diverfum jumentis curru dif- 
foluto, mifera et jam fat languida Refpublica una cum Sororibus aegris cum 
fumma indignitate evertitur. Quae dum everis fellis collaberentur, mulier 
quaedam nomine Direptio, tres illos viros fecuta, reliquum, quod habebat 
Relpublica, diripi, ab eaque tolli debere, ipfamque fieri captivam voci- 
ferabatur. De/peratio vero focia Direptionis arreptum cultram ejus jugulo 
defigere 

defigere cuim properaret, Spe in eam irruente ab incepto deftitit. Concuf- 
fus et ipfi Religioni calix.  Fuflitiae bilanx et gladius confractus. Pude- 
factae ea injuria Virgines collectis armis plorantes attollunt Rempublicam 
et praecuntibus ancillis pene exanimem in fuas aedes deferunt, et paupere 
ftrato deponunt. Mifera Religio denuo in veftibulo Domus fuae refedit, 
fubjecta capiti mana, quafi nihil aliud, nifi obitum et finem fuum exfpecta- 
ict. Dein Fufitia nequicquam fublato enfe medium perfradto in limine 
domus fuae fedens vifa Religionis facie ploratum emifit. 

5. Prodiit iterum in medium vindex illa Rhamnufia cum patera plena 
venenato liquore et circumftantem multitudinem ex ea potavit. Quae cum 
bibiffet, confeftim ex ea turba egreffa eft mulier nomine Curiofitas, Do- 
mumque Reipublicae feftine fubintravit, et colluflratis perturbatifque omni- 
bus, tandem libere erepto Jultitiae gladio (ne fupereffet, quod metueret) 
ad Religionem maeftam in veflibulo fedentem acceffit, clavefque e manibus 
ejus extorfit, et in penetralia templi defcendit, nihilque ibidem facrilega 
manu intactum reliquit. Hanc fecuta alia mulier nomine Dubitatio erro- 
rem poft fe ducens. Haec cum non reclamante Religione patrarentur fuper- 
venit mulier portentofa, nomine Blafphemia, quae in ipfum Divinum Numen 
injurias varias effutiit, His tandem templo egredientibus ingentis magni- 
tudinis occurrit Draco ceu multarum calamitatum nuntius. Cujus afpectu 
ita multi funt perterriti, ut velut fimulacra ffarent. Undique confluente 
multitudine novus exercitus a Domo Rei privatae apparere coepit, Primi 
erant viri canitie graves, rubras togas induti: hos continuo fecuti alii ma- 
turi fenes fplendidi vultu et gravitate oris fpedtati. Agmen claudebant qua- 
tuor jugales inferipti: Papularitas, Turba, Confufio, Calamitas, fulgidum 
auro et ebore carpentum trahentes, in quo vehebatur mulier adeo luxu- 
riole amicta, ut auri gemmarumque fulgore oculos hominum laede- 
ret, nomen habuit Res privata. Ad hujus genua fedebant duae faeminae 
quarum nomina Merita et Dignitas; a tergo vero illius Cupiditar, hujus, 
Tyramis; inferipta fuerunt, co fere modo, quo’et carum aedes, Carpen- 
tum Rei privatae ingens multitudo utriufque ftatus hominum fequebatur. 
Hic cum omnes, penes quos famma rerum erat, a multitudine admoneren- 
tur, ut errantia illa portenta Licentiam nempe et temerariam Curiofitatem 
diligenter obfervarent, et fiquidem certum exitium portendant vel potius 
ipfum funt exitium, € medio tollerent, et e Patria abigerent; ipfi vero 
vocem hanc tanquam vanos plebis tumultus averfarentur; faxum fublato 
mox clamore haec verba protulit: , Nor duri [intimus lapides, quod vos nom 

Jentitis homines , aliorum exempla now vos movent, vefira movebunt. ` Haec 
ubi verba audita (unt, tanta confternatio omnium occupavit animos, ut rei 
novitate perterriti ex equis femianimes delaberentur.  Invecta tandem res 
privata in Domum concilii, locoque ab ea potiore occupato claufa eft janua. 
6. Inter tormentorum, tubarumque ac tympanorum ftrepitum ex 
tentorio Regis egrediebatur ingens Equitum agmen aureis torquibus 
praecinctorum led amictu peregrino; in eorum medio plurimis ftipa- 
tus affeclis Vir Auguftae Majeftatis vultu peramabilis, capite auream coro- 
nam, finiftra malum aureum, dextra vero fceptrum ferens equo proficifce- 
batur; nomen ei fuit Rex, quem duo fenes gravitate confpicui cum cadu- 
ceis praecedebant Comflium-et Voluntas. Quam primum autem Magifter 
Camerae Reipublicae (cujus nomen erat Senfus ruinae) Regem haud 
procul abeffe videret, mixta lachrymis laetitia ad Ejus fe fe pedes ab- 
jecit, nec orando folum implorabat opem, fed inter plorandum enixe eum 
obteflabatur, ut miferam Rempublicam heram fuam a domeflicis fuis non 
modo dereliétam, verum etiam direptam et oppreffam invifat, et prius 
quam ad hofles fama ejus rei perveniat, de ea fananda confilium inflituat, 
ejufque curam quantocyus fufcipiat. Nam fi in ea conditione deferatur, vix 
deorum ope (cum extremo malo afficiatur) deinceps effe fanandam; 
extrinfecus ab hoflilibus armis multum fibi terroris et periculi adeffe, in- 
trinfecus autem ita omnia fervere, tantamque in omni flatu five ordine effe 
feditionem, ut, nifi Deus modum fubminiftret, quo imminens periculum 
propulfari poffit, de ea actum fit. Sentire enim fe et jam pene ob oculos 
fibi verfari non tantum a praefenti ratione, quod adeo Refpublica aegra de- 
cumbat; fed magis, quod neminem videat, quem tam praefentia quam 
imminentia mala ab eo fomno excitare poffint, ut velut fponte omnia in 
perditionem ruere videantur. Ut igitur pro officio fuo, pro pietate Patriae 
debita, pro eoque; quod res omnes in ruinam inclinatae poftulant, eam 
curam in fe Rex fufcipiat, et fe comparet, ut tam praefentibus malis, quam 
roximae calamitati, quae Regno imminet, non defit avertendis magno cum 
fletu poftulavit. Senfus ruinae oratio grata erat Regi, libenterque et attente 
eam audifle vifus eft, et tandem ipfum Senfum ruinae inter alios Curiae fuae 
Praefectos adfcivit. Itaque ut primum Domum Senatoriam Rex acceffit, 
ab omnibus cum ingenti gratulatione et laetitia exceptus, atque anteeunte 
enfu ruinae cum confilio et voluntate introductus, fuo Tribunali confedit. 
Tribunalis vero inferiptio fupra caput Regium fuit haec: Rex qui judicat 
in veritate pauperes , Thronus ejus in aeternum firmabitur, 
7. Con- 

KA Confilium Gubernator primus Regius, indicto filentio, memor eorum, 
quae paulo ante a fenfu ruinae dicta et petita funt, his verbis fapientifli- 
mum Regem affatur: Velit primum elle memor in quanta tranquillitate, 
poft facratiffimae memoriae Antecefforem fuum, a DEO et ordini- 
bus Regni ejus curam fufcepit? deinde quam fpem Regis optimi fua 
optima et vero Rege digna indoles fecerit; quem non forte aliqua fed divi- 
nitus omnes fubjectae Provinciae fibi oblatum gratularentur, tantis in genii 
dotibus, tanta prudentia praeditum, ut omnibus ante fe Regibus hanc pal- 
mam eripuerit, et ficut alii gubernandi fic ille bene adminiftrandi Regni 

erfectam rationem habiturus videretur, Rerum quid fiat? nefcire fe ait, 
quod fub Ejus fandifimo Dominatu non omnia pro voto habeamus, fed 
plurima ita fieri, ut nos jam manifeflis poenis affici videamur. | Cujus 
fbi non videri aliam caufam, nifi noflra communia Ícelera. Jufte enim 
Deus noftras fpes in diuturnam ex{pectationem differt, ut noftram 
converfionem, vitaeque emendationem videat. Juftus eft, nihilque 
erat moraturus, fi nos in emendando nullam moram feciffemus. Quod 
fi diutius a nobis exfpectat, quod ei debemus „| quare moleflum fuerit, 
nos ab Eo diutius exfpectare, quod nobis haud debet? Non itaque videri 
fibi mirum, quod non omnia ex animi fententia habeamus, fed mirum 
potius; adhuc tam profpere nobifcum agi, in tanta fcilicet licentia, et omnium 
fere a Republica (tudiis averlis, in tanta denique impunitate, ut quoquo te 
vertas omnia praeter fas et aequum fieri videas. Quare fi et rerum neceffi- 
tati fubvenire, et hominum ex{pectationi fatisfacere cupiat, haec a fe petit 
et fervanda confulit. Primum, ut fe Regem effe meminerit; deinde qualis 
Regni Regem, utpote in quo fit fimillimus nauclero, qui ad navis guberna- 
culum pofitus clavum teneat, eum ita gerendo, ne aut in fyrtes aut laten- 
tiafaxaimpingat. Ut intelligat non fibi Regnum, fed fe Regno effe datum, 
feu ejus fe cuftodem effe, non Regnum fui. Hinc leges Regni non tantum 
nitas habeat, verum etiam omnes ad earum obfervationem ducat, quarum 
unicus fit ordo Fus et Fu/titia, quae nihil aliud funt, quam unicuique, quod 
fuum eft reddere. In quo principem locum habent ea, quae DEO tribuenda 
funt. Secundum Divina ea ponantur, quae fubditorum falutem, libertatem 
et tranquillitatem tuentur. Ét quemadmodum unum eft Fus, ita fub aequali 
poena et legum conditione vivant tam potentes quam inferiores ac, praefer- 
tim quos ab aequalitate fumma etiam minifteria non exemerunt. —Videri 
alias fibi libertatem vanum nomen rei non exiftentis effe. Si itaque hunc 


clavam tenere volet,fequentia quoque fingula omnino fibi tenenda. elle 

Adhibendam effe legum quandam aufleritatem, poenasque contra graf. 
fantem licentiam extendendas. 

* Oppreffos protegendos, illifgue fine ulla procraftinatione lecundum Jus 
et aequum ut fiat, curandum. 

Nihil per gratiam cuiquam indulgendum, nihil denique per vim in- 
ferendum, fed in omnibus boni et aequi rationem habendam, in 

quo vel folo fortitudo et profperitas Imperiorum confi(lit. 

Ita Regnum feu Rempublicam procurandam > ne dum unam partem 
tuetur, reliquas deferat. 

Aequalem aequalibus animum ( fi caetera fint paria) exhibendum. 

Subditos praefertim Officiales in fuis officiis retinendos. 

Senatores vere Senatorio in Rempublicam animo conftituendos. 

Bonis femper five de fe et Patria benemeritis et ut plurimum doctis 
favores Regios exhibendos, ut alii hoc ftimulo ad virtutes colendas 
atque animos ad obfequia Patriae commodiora difponendos inviten- 
tur excitentur. 

Adulatores ut corvos rapaces averfandos, ut enim hi effodiunt oculos, 
ita illi animi fenfus hebetant et funt vera peftis boni publici; in 
eorumque locum viros, qui falutaribus confiliis animum inflruant, 
et quorum indoles feu virtus per gradus.varios cum pacis tum belli 
tempore probata fit, quique Patriae neceffitate quacunque exigente 
quoquo modo utiles effe poffint eamque tueri, aflumendos. 

to Seditiofos et publicae tranquillitatis turbatores ad Reipublicae guber- 
nacula non admittendos: tales enim caufa perditionis effe folent. 

** Rebelles feu Jurifdidioni cuicunque refiftentes et Juftitiae obftaculum 
ponentes coércendos, inque difciplinam et ordinem redigendos. 

** Regni aerarium in folam defenfionem Regnique munimen converten- 
dum, luxum, quantum aequum et ratio finit, ex omnibus flatibus 
extirpandum , eofque fumptus, qui quotannis Rempublicam egen- 
tiorem reddunt, in commodum Patriae convertendos. 

*3 Cupiditates fuas initio ftatim oppugnandas et vincendas: quemadmo- 
dum enim illuftrior eft victoria fui quam hoftium, ita magis Prin- 
cipem commendare folet, quam fi de plurimis heftibus eidem tri- 
umphare contingat. 

'4 Poftremo in fe omnia velit confpici, quae Chriftiano Principi ineffe 
debent, ut, quod alios facere cupit, ipfe prior praeftet et exequa- 
tur. Qui enim recte ducit, ut alii recte fequantur, facit. Hanc 


prope 

rope viam unicam tutiffimam et quafi Regni animam effe. Hanc 
Confilii orationem Rex benigne audivit, cui etiam /oluntas, Re- 
gius Vicegubernator, cum annuiffet, apparuit eques valto corpore 
abfque capite cum hac inferiptione abfconditum Dei judicium quo 

Rex vifo non parum exhorruit. 
9. Tandem Voluntas, Vicegubernator Regius, pro Rege ad Senatores 
fequentem orationem habuit:. Perpendite primunr, Patres Patriae, quam- 
obrem eos honores adepti fitis, unde et ipli et pofleri veflri cum dignitate, 
tum opibus inter homines excellant. . His fortunae bonis non folum non 
infolefcendum fed ne fidendum quidem. Haec enim eft fortunae natura, 
ut vieiffitndine delectetur, et perpetuo dejiciendis fummis ad infima, et in- 
fimis ad fumma evehendis laboret; nec minus periculofum eft in profpera 
fortuna altum fapere, quam in lubrica via curfu certare, Quapropter 
cavendum vobis fummopere eft, ne ejus bonitate abutamini, neque vos 
in faftum obliti fortis prioris erigatis, tolluntur enim haud pauci in altum 
ut cafu graviore ruant. Deinde cum omnia fluxa et caduca fint feu perpe- 
tuae viciffitudini obnoxia, omnem veftram gloriam in praeclare geftis et 
meritis erga Rempublicam fitam effe exiflimetis, eorum aeternam memo- 
riam permanere 5 haec firma imperia, has veras Opes » in quas nec cafus 
nec fortuna nec tempora quidquam juris habeant. ` Quapropter ut quis- 
que veftrum fui officii et loci memor effe velit, et quam optime Patriae 
confulat, Regique falutaria confilia fuppeditet. Ante oculos porro ipfos 
fibi proponere jubet, quae fit rerum fuarum facies, qui flatus in. Patria, 
quam omnia, quoquo te "verteris y quafi flere videantur, omnia horrere 
et {quallere. Caufafque ipfi apud fe quaerant, quomodo fiat, quod ipfa 
Patriae eorum perniciem et ruinam loquatur, quodve mala 
cuncta nullo alio de fonte prodierint atque hodienum prodeunt, et dein- 
ceps pejora funt proditura, nifi ex averfione eorum a Republica ad proprio- 
rum emolumentorum rationem, ex defertione. propriae vocationis, aut 
non refpondendo fuo officio. Atque haec eo rem adduxiffe, ut licentiae 
feneftram feu viam aperuerint patentiffimam , quae nullis Juftitiae poenis 
coércita, pofthabito DEI timore, omnium Domos tantis feditionibus et dif- 
fidiis repleverit, utin Regno non Chriftianis legibus imbuto vivere videa- 
mur. In his ejufmodi malis, et aliis gravioribus futurae calamitatis indi- 
ciis (fi modo in le defcendant feu diligentius examinent) ipfosmet dubitatu- 
ros efe, an fuis honoribus digni fint, fi ea officia, quorum gratia eos ho- 


nores adepti funt, negligant; fi nihil praeter Rem privatam Tibi curae affu- 
Ba mant, 

mant, publica vero, quae privatis utpote a fe dependentibus anteponenda 
bonis, quafi minime ad fe pertinentia vel contemnant penitus , vel parum 
curent. Si pro cuflodibus proditores, pro defenforibus oppreffores, pro 
Patribus hoftes fe fe exhibeant. Si contentionibus et odiis privatis miferam 
Patriam dilacerent, Religionem Chriflianam antiquam et orthodoxam novis 
commentis aut violent, aut plane deferant. Si nullis malis publicis com- 
moveantur: fi praeter gentium omnium Jura, et Regni leges proprias, bona 
Reipublicae privata cupiditate ad fe transferant. Si quidam eorum templa 
DEI quoquo modo fpolient, alii vero ad ea facinora obmutefcant, aut 
conniveant. Si placari Divinam iram, publicafque calamitates avertere 
in tot tantifque flagitiis negligant, in quibus omnibus nifi ipfimet manus 
immunes habeant, et criminibus ejufmodi pro munere fuo obfiltant, nequa- 
quam fidos Reipublicae Senatores dici pofle: Si vero culpam in. aliquem 
alium vertant, quod in tanto difcrimine Reipublicae. fedeant domi de- 
fides inter fe altercantes, Regemque tantum ‘eminus afpiciant, quo 
fpeétet, quo animum aut curam intendat, ita procul dubio: culpam in fe 
rurfus effe recepturos. Principi fiquidem tantis virtutibus exornato non 
tantum ad laudabiliter gerendum Regis officium nihil deeffe, verum etiam 
cum animum tum: voluntatem adefle, ut primo quoque tempore Rempubli- 
cam ab ea conditione vindicet, ut omne bonum divinet animus. Cum 
autem non ignoret, charitatem mutuam animam: efle Reipublicae, quaert 
folet, quomodo fiat, quod in fua Republica adeo difcordem: habeat Sena- 
tum? nihilque dubius refpondit: Ordinum difcordiam venenum effe 
Reipublicae; quam! ut reprimere ac extinguere poffit, nulli labori, nulli- 
que difficultati fuac: immo neque Regiae Dignitati pepercifle, fed ubique 
Clementiam et vere Regiam: placabilitatem, (quae in hoc libero Regno 
Principibus femper maximae laudi ducebatur) abfque profectu few effectu 
fuiffe; ufque adeo omnem licentiam in eurfu effe, ut merito: feverioribus 
legibus uti oporteat, alioquin effe verendum, we domeflica mala nos 
obruant. Orare itaque eos, utad concordiam tanquam unicum et efficacif- 
fimum in rebus defperatis remedium, inclinent animos, omnemque fimul- 
tatem deponant, memores: Difcordia civili extolli hofliler animos, frangi 
vero e£ terreri concordia. Videant denique et caveant quam maxime, ne anti- 
quam et orthodoxam fidem aut novis cultibus profanent, aut pro fua quif- 
que libidine fingat, fed eam, in qua nati renatique funt, fancte et religiofif- 
fime amplectantur, tueantur. Alienam meflem fua falce vitent, fed unus- 
quifque intra metas officii tam Seculares quam Ecclefiaftici fe fe contineat, 
nihil 

nihil per ambitionem, nihil temere agant, fed. leges Patrias in omnibus 
fequantur , adque eafdem omnia exigant. Ad extremum et fummum 
omnia fua fludia et induftriam in folam boni publici utilitatem ( cujus caufa 
tam infigni Magiflratu funguntur) conferant , fi eum dignitate et fide Pa- 
triae debita de eo locos quem adepti funt, caeteris Reipublicae filiis confpi- 
cui effe velint: Ad hunc ille modum cum peroraflet, multorum ex Senatu 
aífenfu carebat, vifum enim erat auribus eorum acerbam hanc orationen: 
fuiffe, qui malunt res fupponere quam examinare, et vera effe ea, quae ipft 
malunt, non quae talia funt. = 
9. Poflhaec vidi faeminam quandam nomine Rhetoricam ex impro- 
vivo in medium ingredi. Haec ad fatietatem. ne dicam naufeam auditorum 
animos magis detinuit eftque morata, quam movit, ut de redigendis in 
meliorem (latum rebus agerent. His dictis veluti morbo correpti ex ordine 
fententias fuas dicere coeperunt tam longas tamque diverfas et diffentientes, 
ut in multos dies articulos dicendo: protraherent, et nemo effet inventus, 
qui dixiffet quod alter probaret, quafi dicendi non. confulendi feu dicendo 
contendendi caufa eo conveniffent. Nam et illi, qui corrupto alias judicio 
manifefle funt loquuti, ne infcitiam fuam arguerent, victricem potius 
temeritatem feu loquacitatem falutaribus aliorum fententiis opponentes, et 
illi, qui recte loqui videbantur, moderationem nullam fermoni adhibebant, 
Itaque dum in contraria non jam itur fed curritur, non fuiffet alius rerum 
eventus. quam tumultus et confufio; nift veneranda forma mulier cum 
inferiptione: Aequitas, interventu fuo ineptam illam et loquacem Rhe- 
toricam, magis arma quam pacem odia quam charitatem et amorem per- 
fuadentem, fententia fua comprefliflet, fique potiorem rationem effe baben- 
dam (praefertim in tantis rebus). docuiffet: cum ea tempora venerint, qui- 
bus polt tantam luxuriam felicitatis „et indulgentiam diuturnae fortunae ad 
extrema prope ventum eft. Quae mala, fi vos viri eflis (aiebat illay non 
verbis, fed factis, non altercatione , fed charitate et manfuetudine, non 
faftuofa praefumptione, fed modeflia, non temeritate, fed facilitate vos 
amoliri oportet, Ut igitur non odiofae modo fed etiam. damnofae loquaci- 
tati finem imponeret, et eorum facto non dicto curatores effent, memores 
otius malorum in quibus. verfantur, quam verborum, caftigatione verbo» 
rum adhibita, omnes adhortata eft. 
ro. Stante adhuc Aequitate concionabunda ingreflus dft e turba homi- 
num vir, dictus Timor D EJ. Hic primum ad Regem, deinde ad Sena- 
tum faciem terribilem ita obvertit, ut et univerfi trepidarent , et Res privata 
P5 pene 

pene emoreretur. Simulque advertit a Senatoribus plerifque , indignanter 
(uum adventum ferri, exiftimantibus a Rege introductum effe, fic igitar pro 
Rege et pro fe refpondit. Indigna Optimates in Regem baec veltra indigna» 
tio, quod huc introiverim. Nam ut illius arbitrio huc minime veni ita ne- 
que eodem hinc arbiturus fum. Sine me omnes veftri conatus vani et nulli 
Ya. 4 mea vobis excluferitis, quod pene omnes cupere van Har 
privata enim, quae meo adventu perterrita exanimari coepit, vOS fui amore 
adeo mancipavit, ut quod rectum eft minime cerneretis, fraudelque ejus 
ro veris bonis amplexi fitis. Verum fi quid vobis maturi judicii eft, facile 
intelligetis neminem unquam ab ea ita fideliter adjutum effe, ut ea fola 
atrocinante tutus effe potuerit. Vertite itaque oculos et ftudia veftra alio, 
videbitifque mox Rem privatam veftram perniciem effe Reipublicae. Veltram 
afpicite benefactricem Rempublicam, cujus opera ifti vobis honores obti- 
erunt. Aliis quidem in Ecclefia ad populum vera religione inftituen- 
dum, aliis in politia feculari exequendae Juftitiae et publicae tranquillitatis 
procurandac caufa. Cur non eam potius iis honoribus, quibus infidiatri- 
“cem vellcam, afficitis, quae vos tot tantifque beneficiis cumulavit, et in hac 
lucecollocavit? Sed video eam proftratam humi jacere, neminemque adeffe 
qui manum jacenti porrigat eamque erigat et ab interitu vindicet. In defi- 
deria cordis veftri ita ruitis ut in ipfis quodammodo ruinam Patriae quae- 
rere, tandemque Religionem et Ipfum Deum derelituri videamini. ul 
nifi brevi erga Eum veflros animos mutaveritis fingulique ea quae amor 
Ejus; proximi et Patriae exigit, egeritis, feitote, Domos weftrasį ab Eo defo- 
lationi effe dandas. Sicut in vaflitate hoftili iniqui fant coetas veftri quos 
odivit anima Ejus. Propterea cum extenderitis manus veflvar ad Kum, avertet 
oculos fuos a vobis, et cum multiplicaveritis orationem, non exaudiet. Manus 


oeil fr fanguine plenas fit, Terra veftra fidelis fafa d meretrix, 
plena judicii » Fuftitia habitavit in ea, mmt autem homicidae, Principes in- 

deles, diligentes munera , fequentes retributionem, qui p apit mon: juditant, 
ad quos caufa viduae mon ingreditur. Propterea dicit Dominus, quia ad ira- 
cundiam provocaflis me, gladius devorabit vos. Orationem timoris DEI 
Juctus omnium (quotquot aderant) exceperat. "Tandem in medio et gravi 
Senatorum luctu confurgit Senfüs ruinae, et tam Regem, quam caeteros 
omnes, abfterfis lachry mis, ad fumendos meliores animos hortatur. Ita be- 
nignum » clementem et multae miferationis dicitur: naeque exfpectationis 
(inquit) effe Deum, ut facile mutet fententiam , fi vos propofito meliore 
itae commutetis. Quod ubi factum fuerit admovendas effe ma- 


nequitiam v 
nus 

nus labenti Reipublicae, et fananda ipfius tam externa quam interna vulnera. 
Rationem curandi perfacilem effe, modo toto et Íincera animo ad Rem» 
publicam accedatis. Quibus exauditis Rex cum Senatoribus aflurgit, et ala- 
criter ad Domum Reipublicae accedit. 

11. Procedenti cum Senatoribus Regi duae eleganti forma Virgines 
Obviam venerunt intexta nomina ferentes: Prima Prudentia, cum grandi 
fpeculo, fecunda Temperantia, cum cyatho vini intacto. Hae Regem et 
Senatum omni verborum honore falutatum in hunc fere modum alloquu- 
tae funt: Sollicitis vobis de meliore rerum veftrarum flatu operae pretium 
nobis facturae videbamur, fi praefto in partem aliquam folicitudinis vobis. 
adeflemus:  Sciebamus enim nihil profperi agi in eo confilio, a quo effe- 
mus abfentes. ` Quapropter cum de Republica in optimam formam redi- 
genda negotium fit poft ejus nefandum direptionem , inprimis enitendum: 
ell vobis, ut omnem cupiditatem a Re privata ad Rempublicam (quod 
quidem uti omnium primum, ita et difficillimum eft) convertatis; eam 
fidem Refpublicae fervetis, eos honores conftituatis, quos Rei privatae tanto 
tempore habuiflis, ut jam deinceps tam in. Comitiis quam caeteris convene 
tibus five publicis five privatis.atque adeo ubique Refpublica priore loco ha- 
beatur. Res privata vero ut ab ea tota pendeat, atque illius munificentia. 
vivat, agnofcatque Rempublicam tanquam Dominam. Illius caufa. quid- 
quid agit; agat, et quod reliquum eft temporis ,. id fibi ad propria negotia 
conceffum elle exiftimet. | Deinde ea, quam vobis adjicimus, Refipifcentia 
(fabat tunc ab illarum tergo virgo poenitenti fimilis) recipienda eft. Quic- 
quid enim a vobis hactenus licenter admiflum eft, illa diluet, Numenque 
Divinum placabile reddet. Quod D fuerit factum , haud difficulter in ma- 
nus venire poterit, quod in tanto defiderio eft, fuoque loco reftituenda 
omnia. Refpublica plane convalefcet, quae in hoc orthodoxo Regno Re- 
ligione et Fujftitia nititur. . Verum quia non bene feritur utile frumen- 
tum, unde non prius ejecti fuerint fentes et fegnis carduus; quare ut etiam 
vobis meliora tanto certius et ocyus quanto libentius fuccedere poffint, 
omnia vobis impedimenta amovenda funt, idque maxime agendum; ut 
praeprimis malorum fomes effrenis. licentia temere et perperam: cum: liber- 
tate tanquam dono caelefti confuía exflirpetur evellatur , virtutefque in fua 
loca reflituantur, ipfis condigna praemia et fceleri juflae poenae confti- 
tuantur ubi enim juftitia exulat, Reipublicae forma ceffat, feu non exiftit, 
utpote fui conftitutivo privata. His dictis convertérunt omnium in fe ocu- 
los Virgines, non eratque dubium, omnes defiderio videndae fanae Reipubli- 

cae teneri; mihilque jam majore in exfpectatione fuiffe videbatur, quam 
modum reperiri, quo ea (de quibus toties dictum eft et fiqua alia inveni- 
rentur) mala de medio tolli poffent. Cumque in deliberatione ejus rei 
verfaretur, vir quidam Medicus (cujus nomen Charitas) cum adminiftro 
fuo Con/tante, Regis jufu, antidotum aureae pyxidi inclufum adfert5 qui de 
induftria ante oftium illius Domus fubftitit, ut qui circumitabant inferiptio- 
nem pyxidis facilius legere poflent. Quae talis fuit: 

.© felix hominum genus 

Si veftros animos amor 

Quo caelum regitur, regat, 

p. Cum animis fufpenfis multitudo" deliberabunda flaret , cupida 
audiendi quid de Reipublicae valetudine advena Medicus referret "prodiit e 
cubiculo Reipublicae adeo nobili et eximia forma virgo; "ut (quocunque in- 
cedebat ) oculos omnium in fe converteret, quae toto illo tempore, quo 
licentia in illis partibus moraretur, nufquam fuit vifa. Nomen illius graeco 
et latino idiomate infcriptum erat Eleuteria et Libertas, ob id fortaffe, quod 
apud eas gentes, atque in omni recte conftítuta Republica femper maximo 
pretio fuerit. Haec Regem confidenter accedens liberaliore eum quam alios 
lloquuta eft in hunc modum. Refpublica Domina mea voluit me 
o cariffimo, nonnihil de fua valetudine 
jamque-ad fe rediiffe, ubi hoe 


fermone a 
tibi Regi optimo; amico et cognato fu 
referre. Valere fe ipfa paulo melius ait; 
antidotum, quod ei mileras, delibavit. | Agitque Tibi gratias, quod tam 
efficaci remedio ejus debilitatem attigeris. Quod fi ei ex animo faves, et 
diuturnam ejus valetudinem (uti nulla dubitat) effe vis, petit eam campa- 
nam, quae ante oftium Domus Fuflitiae pendet, te jubere pulfari, hoc 
enim folum ad perfectam fanitatem fuam defiderare videtur, Reflexit Rex 
oculos, viditque non vanam ejus poftulationem effe. ubi campanae infcri- 
tionem eonfideraret: Leges; et piftillum in terra jacens, quod 3 multis 
annis abreptum fcit avulfum in pulvere denfa rubigine confumebatur, hanc 
inferiptionem retinens: Exequutio. Alligato itaque campanae piftillo, feu 
malleo pulfum fieri mandat, ut votis Reipublicae fatisfaceret. ; Quem pul- 
'fum magna pars hominum confufa atque incerta animi, alia indignanter, alia 
aegre ferebat. Sed ubi a libertate fuos vultus obfervari animadverterunt, con- 
flernationem animorum quadam laetitia diffimularunt. 
13. Confeflim turba quaedam adventare coepit duce Sana mente, viro, 
ut judicare poteram, prudente, et priufquam locum pugnae tenuiflet, in- 


firucta acie veniebat, miffoque feciali hoftes late vagabundos a praedis ad 
puguam 


pugnam legit et convocat, Praeferre illi primum animos, dein magis ira 
quam confilio arma cepere. Quamvis. enim numero fuperiores eflent, tamen 
cum eum ducem adverfus fe venire vidiflent, quem nihil temere actarum 
confidebant, animis conciderant, praefertim quod ipfi fine duce effent ; 
fed ut nemo cuiquam obtemperare didicerat, omnes duces effe volebant. 
Hofles autem hi fuerunt: Licentia, ambitio, avaritia, luxus, equitess dein 
perjurium, libido, homicidium, oppre, lo innocentiae, amicitia Jimulata, 
odium inteflinum et inimicitia aperta, curiofitas, error, profanitar, impie- 
tas, blafphemia, pedites. Ex noflris vero partibus flabant: Diftiplina, mo- 
deflia, frugalitas, ufus bonus Divini nominis, continentia, concordia, de: 
fenfio innocentiae ; vocatio, fcientia, doftrina orthodoxa, fanttimonia, pie 
tas, benedicentia. Adventus charitatis ita fregit hoftium animos, ut pallore 
confefli timorem pro victis fe ante pugnam. haberent. Collatis tandem 
utrinque fignis dubio initio Marte certatum efl, poft victrices nobis .ceflere 
palmae. | Cumque nullus fugae effet locus, omnes fere fufi funt hoftes. 
Spolia lecta funt et ad Domum Juflitiae delata. Licentia cam excufla mul- 
titudine fola fupereffet, e Chriftiano Regno ad Barbaros profuga exilio per- 
petuo fe muldavit. In communi omnium laetitia et exultatione advolavit 
de caelo adolefcens nitore angelico, forma augultiore humana, cum inferi- 
ptione: Polydorus, qui fubridens modicum feipfum fpectandum et aman- 
dum praebuit. Is quid fibi vellet infcriptiones abunde loquebantur. Oculis 
enim infcriptum erat: Yiluminatiog pedibus, Stabilitas. In finu legebatur, 
Confervatio, in org Pax, in collo aurea libertatis conditio, in praecordiis, 
falur, in ventre ubertas, in lumbis integritas, in corde diuturnitas. Quem 
juvenem ubi confpexiflet Rhamnufia vindex, remque omnem. jam ita elle 
confectam, ut nihil, quod amplius puniat, fupereilet, ad fuperos avolavit, 
terrafque reliquit. | 
14. Poltquam haec eo, quo dixi ordine, peracta funt, in confpectum 
Regis et Senatorum ingreffa eft faemina ultra modum audax fed ingenua, 
nomine repetitio bonorum Reipublicae, Vacuum haec latumque faccum 
manu ferebat, itaque fingulos obibat, praefertim tamen €os, quos non fine 
fructu adiri poffe putabat, ut vacua non recederet. Libertas ei femper in 
ore, neceffitas, Reipublicae defenfio; caetera non memini ,. quae fuerunt, 
Hujus afpectum multi quidem fugiebant ob moleflain ejus et infolitam ex- 
actionem, victi tamen blanditiis faeminae, ad neceflitatem contribue- 
runt. Nondum elato faccis recondito auro alia faemina advenit benigniore 
quam repetitio vultu, dicta moderatio, quam duae comitabantur ancillae 
C non 

non jam illae binomiae, aliud fronte praefeferentes, 


tes, fed fingul 


ect 
aliad fergo occultan- 
ae fingulis tantum confignatae nominibus : Merita et Dignitar. 


His praeeuntibus atque ducentibus, moderatio unumquemque pro cujufque 


merito et conditiohe remunerabatur. 
laetitia, ut obliti plane repetitionis viderentur. Quae ubi peregit munus fuum 
repetitio accerlivit duas puellas nempe Potentiam et Defenfionem, 
congeftum earum fidei ad fervandum et erogandum commifit. 


Tanta rurfum inter omnes orta eft 


3 
aurumque 


Quod illae 


'protinus acceptum magna diligentia reconderunt, exhibitoque Regi et Sena- 


toribus honore, eo, quo ingreffae erant ordine, difcefferunt. 


15. His factis Refpublica ita convaluit, ut nulla amplius medicina opus 


habere videretur. 
manus recepit. 


Ipla quoque Religio claves antea fibi nefarie ereptas in 
Similiter et Fuflitia bilancem et enfem integra affampfit. 


Tranquillitatis autem et commodi gratia trigeminae illae forores carpentum 
Rei privatae, cui popularitas, confufio, calamitas , erant jundae, adduci et 
eidem principatum, ordinem, et J'ilicitaten jungi fecerunt; ipfumque coro: 
nis triumphalibus exornatum inter tripudia et exultationes confcenderunt, 
feque circa omnia urbis, in qua talia fieri videbantur, aedificia vehi praece- 
perunt. Religionem fequebantur fex ancillae: Vocatio, certitudo, Jfantrimo- 


nia, pietas, benedicentia, et Theofebia. 


Juftitiam vero quatuor: Difti 


Laus 


uibliy 


modeffia, jufia pofeffio et frugalitas, caeterae vero communes ut effent, 
conftitutum fuit, Regem praecedebant tres in auratis togis viri, Sapiens, 
Fufius, et Clemens. Senatum itidem tres, Fidus, Concors, et Prudens, In 
profectione praeter hominum | praecedentium et fequentium cateruas ani- 
madvertens Refpublica fpectatorum numerum adolefcentum , fquallore ta- 
men pallentem, cum infcriptione Studiofi, et alibi viros plurimos belle ido- 

neos, dictos Militer. Primos hac voce eft allocuta: Quid vos ita laceros, 
pallentefque afpicio, ingenui Juvenes! Non haec facies, non conditio ifta 


vos decuit. 


Allumite animos, venite mea fpes et vita, 


qui ut in toga veflra 


me opera juvetis, tot nunc fludiorum caufa labores fulcipitis; vivite, veftra 
fum, in veflro finu, ubi maturueritis, laeta, libens, et fecura guiefcam. 


Deinde milites hunc in modum compellavit: 


Quo autem vos chariflimi 


nomine appellem, aut quibus vos beneficiis afficiam, non invenio. Vos 
cum ego fola et pene derelicta eflem, foli mihi fuperfuiftis, honeflius ducen- 
tes, ubi fique opus fuerit, mortem in mei defenfionem oppetere, quam domi 
vivere defides me relictas ego viciflim non ignara mali, miferis fuccurreré 
difco, praemiaque deferre emeritis. His dictis, jubet liberaliter in utramque 


partem anrum argentumque effundi, ita, ut et illi, qui fpem abjicere et ani- 

mos defpondere coeperant, currum ejus alacres fequerentur. Prodierunt 
hic quoque obefi aut faltem non graciles habituque religiofo viri dicti Ab- 
bater pedum manugerentes cum infcriptione: Frußus fine labore. Hos 
Refpublica petiit ab Epifcopis in difeiplinam redigi, ut aut doctos piofque 
(quibus carere videbantur, quamvis contentiofi et fuis fuperioribus refradarit 
non deeffent) viros in fuis clauftris feu coenobiis haberent, aut Scholas edu- 
candae honefte Juventuti Reipublicae olim profuturae inftituerent. Ultra 
proficifeenti Reipublicae venit etiam in confpectum augufta quaedam fed 
paucis habitata Domus inferipta, Academia; in ejus porticu flabant fpectatae 
quidem probitatis fed graciles totum corpus, et ante fenium fenes, viri pro- 
cul dubio Academici, in quorum fimbriis togarum haec legebatur infcriptio 
praecedenti e diametro oppofita: Labor fine frubim. Eorum milerta Refpu- 
blica petiit a Rege, ut pro merito virtutum fuarum liberalius providerentur; 
cui Rex, non irrita fore ejus poftulata, refpondit. Audivit porro Refpublica 
egenorum paffim per plateas jacentium clamores et ejulatus; his etiam ipfa 
non minus vitae necellaria provideri ad aliarum non modo Chriftianarum 
veri etiam barbararum Gentium exemplum poftulavit. Qui vero ea pro- 
vifione nollent effe contenti, fed finitimis gentibus fcandalo et noftrae de- 
decori et opprobrio effe pergerent, poenis condignis a talibus avertendos; 
inque Nofocomiis aut fimilibus domibus ad id conftructis laboribus feu 
facturis variis addicendos. Tandem Republica ad domum confilii advecta 
fumma cum devotione ab omnibus immortali Deo gratiae funt actae... Dein 
nomine Reipublicae, Regi et Senatoribus utriufque flatus Charitar brevibus 
et elegantibus verbis gratias egit; poflea in Doinum propriam eft invecta; 
ubi aureo fedili affiftentibus fibi Religione et Fu/fitia confedit. Quibus per- 
actis, Rex ac Senatores, ac univerfi, qui aderant,- Reipublicae filii, exhibito 
ei honore, in fuas quique aedes abierunt, Quae omnia ubi peracta funt, ex 
tecti Reipublicae altiflima fpecula faemina quaedam, nomine Fama, tuba 
cecinit, ita ut fonus ejus ad diffitiflimas etiam orbis partes pertingeret. 

16. Divertente cum Senatu ad Domum Confilii Rege vifi funt ab ali- 
quot Gentibus venire Legati. Qui de rebus in tam florentem flatum redactis 
fama accepta amicitiam et Societatem Reipublicae fanatae feu circa Religio- 
nem et Jultitiam reftauratae expoflulaturi, ordine quifque pro more {fuae 
Gentis Regi et Senatoribus primum exponunt. Pulcherrimam fe eam Socie- 
tatem ducere, quae cum ea initur Gente, ubi nihil contra libertatem publi- 
cam admittatur, ubi nemini praeterquam Legi et ejus Cuftodi obtemperetur, 
ubi placida Charitas omnium plane fraternas voluntates fecerit, ubi fedi- 

tione et ambitione vacui fint animi, omniaque coeleftis Hierarchiae fimili- 
tudinem et ordinem referant; orant dein ut fub eum Fu/fitiae fideique cut- 
tum, et in eam Societatem legum et libertatis communionem recipiantur. 
Eeffurum id non tantum fuarum Gentium felicitati, fi in eam Societatem 
Gentis liberrimae cooptatae forent, verum etiam decoro et fecuritati 
eorum futurum, fi reciperent eas Gentes, quarum amicitia non minus ipfis 
honoris eft allatura. Si enim virtus unita. el fortior feipfa difpería, 
dubium haud eft, quin profpera communicata illuftriora fint futura, adverfa 
vero leviora. Nec ullum fore tam potentem hoftem, qui Provinciam tanta 
difciplina domeftica inftructam, tanta Fuflitia, Charitate et Concordiae prae- 
fidiis firmatam. tot fociorum fide undique munitam, laceffere audeat. Ac 
quemadmodum bona tum primum, cum unum effe coeperint, optima fiunt, 
ita feorfim mala cenferi poflunt. In hunc fere modum Legati brevia fed 
utilia verba fecerunt, neque ea legatio fuit irrita, fed affenfu fere omnium 
approbata, et fine prorogatione in diem fequentem , ne res differendo lan- 
guefceret, datum refponfum. Non tamen ea res caruit omni prorfus tumul- 
tu, obnubilabat enim rurfus multorum mentes Rhetorica, quam imgptiis 
fuis et longiffimis differtationibus negotium in dies plurimos pro more fuo 
trahere volentem, eadem quae prius aequitas compreflit, et e medio fuftu- 


lit. Quae ubi fublata feu abacta fuit, ingrefla eft virgo amabili et excellenti 
vultu, producta a charitate cum libro, ut utrafque illas Gentes perpetui foe- 
deris et amicitiae admoneret. Atque hic Virgini illi liber (ut fupponitur 
conditionum aut literarum credentialium) manibus. excidit, fuoque lapfu 
me dulci fomno evigilare fecit. Quare cum neque mihi plura videre neque | 
narrare fit conceffum, ea aliis rerum expertis ex jam dictis inferenda, aliis 
divinando relinquo. 


